CELEX: 52011PC0055
Language: mt
Date: 2011-02-14
Title: Proposta għal DEĊIŻJONI TAL-KUNSILL li tawtorizza l-iffirmar ta' Ftehim fil-forma ta' Skambju ta' Ittri bejn l-Unjoni Ewropea u l-Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea

|

52011PC0055

Proposta għal DEĊIŻJONI TAL-KUNSILL li tawtorizza l-iffirmar ta' Ftehim fil-forma ta' Skambju ta' Ittri bejn l-Unjoni Ewropea u l-Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea  /* KUMM/2011/0055 finali - NLE 2011/0026 */  

	[pic] | IL-KUMMISSJONI EWROPEA |Brussel 14.2.2011KUMM(2011) 55 finali2011/0026 (NLE)Proposta għalDEĊIŻJONI TAL-KUNSILLli tawtorizza l-iffirmar ta' Ftehim fil-forma ta' Skambju ta' Ittri bejn l-Unjoni Ewropea u l-Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni EwropeaMEMORANDUM TA’ SPJEGAZZJONI1. IL-KUNTEST TAL-PROPOSTABl-adeżjoni tar-Repubblika tal-Bulgarija u r-Repubblika tar-Rumanija, l-Unjoni Ewropea kabbret l-unjoni doganali tagħha. Għaldaqstant, l-Unjoni Ewropea kienet obbligata skont ir-regoli tad-WTO (GATT Artikolu XXIV:6) li tidħol f'negozjati mal-Membri tad-WTO li għandhom drittijiet ta' negozju fi skedi ta' kwalunkwe mill-Membri tal-adeżjoni sabiex jinkiseb qbil dwar aġġustament kumpensatorju. Tali aġġustament ikun dovut jekk l-adozzjoni tar-reġim estern tat-tariffi tal-UE jirriżulta f’żieda fit-tariffa lil hinn mil-livell li l-pajjiż tal-adeżjoni ntrabat għalih fid-WTO, filwaqt li “jitqies sew it-tnaqqis tad-dazji fuq l-istess linja tariffarja li sar minn kostitwenti oħrajn tal-unjoni doganali malli ġiet iffurmata”.Fid-29 ta’ Jannar 2007, il-Kunsill awtorizza lill-Kummissjoni biex tiftaħ negozjati bis-saħħa tal-Artikolu XXIV:6 tal-GATT 1994. Il-Kummissjoni nnegozjat mal-Membri tad-WTO li għandhom drittijiet ta’ negozjar fir-rigward tal-irtirar ta’ konċessjonijiet speċifiċi li għandhom x’jaqsmu mal-irtirar tal-iskedi tar-Repubblika tal-Bulgarija u r-Repubblika tar-Rumanija, matul l-adeżjoni tagħhom fl-Unjoni Ewropea.In-negozjati mal-Arġentina rriżultaw f'abbozz ta' Ftehim fil-forma ta' Skambju ta' Ittri li beda fit-22 ta' Settembru 2010 fi Brussell.2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATTIn-negozjati tmexxew mill-Kummissjoni fil-qafas tad-direttivi ta' negozjar maħruġa mill-Kunsill.3. L-ELEMENTI LEGALI TAL-PROPOSTADin il-proposta titlob lill-Kunsill biex jawtorizza l-iffirmar tal-Ftehim fil-forma ta' Skambju ta' Ittri mal-Arġentina. B'mod parallel, qiegħda titressaq wkoll proposta separata dwar il-konklużjoni ta’ dan il-Ftehim.B'rizultat ta' dan, ir-Regolament ta' implimentazzjoni se jiġi adottat mill-Kummissjoni, kif previst fl-Artikolu 144 tar-Regolament dwar l-Organizzazzjoni Komuni tas-Suq Unika (OKS) (ir-Regolament (KE) Nru 1234/2007).2011/0026 (NLE)Proposta għalDEĊIŻJONI TAL-KUNSILLli tawtorizza l-iffirmar ta' Ftehim fil-forma ta' Skambju ta' Ittri bejn l-Unjoni Ewropea u l-Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni EwropeaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, b'mod partikolari l-ewwel subparagrafu tal-Artikolu 207(4), flimkien mal-Artikolu 218(6)(a)(v) tiegħu,Wara li kkunsidra l-proposta mill-Kummissjoni Ewropea,Billi:1.  Fid-29 ta’ Jannar 2007 il-Kunsill awtorizza lill-Kummissjoni biex tiftaħ negozjati ma' ċerti Membri oħrajn tad-WTO skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994, matul l-adeżjonijiet fil-Komunità Ewropea tar-Repubblika tal-Bulgarija u r-Repubblika tar-Rumanija.2.  In-negozjati tmexxew mill-Kummissjoni fil-qafas tad-direttivi ta' negozjar maħruġa mill-Kunsill.3.  Dawn in-negozjati ġew konklużi u nbeda Ftehim fil-forma ta' Skambju ta' Ittri bejn l-Unjoni Ewropea u l-Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea fit-22 ta' Settembru 2010.4.  Dan il-Ftehim għandu jiġi ffirmat f’isem l-Unjoni Ewropea suġġett għall-konklużjoni tiegħu f’data aktar tard,ADOTTA DIN ID-DEĊIŻJONI:Artikolu 1L-iffirmar tal-Ftehim bejn l-Unjoni Ewropea u l-Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea b'dan qiegħed jiġi approvat f'isem l-Unjoni Ewropea, suġġett għall-konklużjoni tal-ftehim imsemmi.It-test tal-Ftehim li għandu jiġi ffirmat huwa anness ma’ din id-Deċiżjoni.Artikolu 2Id-Deċiżjoni għandha tidħol fis-seħħ fil-jum tal-adozzjoni tagħha.Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi …,Għall-KunsillIl-PresidentANNESSFTEHIM FIL-FORMA TA’ SKAMBJU TA’ ITTRIBejn l-Unjoni Ewropea u r-Repubblika tal-Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni EwropeaA. Ittra mill-Unjoni Ewropea[…], […]Sinjur,Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) rigward il-modifika fl-Iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea, għandi l-unur nipproponi dan li ġej:L-Unjoni Ewropea għandha tinkludi fl-iskeda tagħha, għat-territorju doganali tal-UE 27, il-konċessjonijiet li jinsabu fl-iskeda tal-UE 25 bil-modifiki li ġejjin:Żid 1 500 tunnellata fil-pajjiż allokat (l-Arġentina) il-kwota tar-rata tariffarja tal-UE 'laħam mingħajr l-għadam tal-annimali bovini, frisk jew imkessaħ', filwaqt li tinżamm fir-rata tal-kwota ta' 20 %. Għall-ewwel erba' snin tal-implimentazzjoni ż-żieda għandha tkun ta' 2 000 tunnellata. Mill-ħames sena ta' implimentazzjoni 'l quddiem iż-żieda għandha tkun ta' 1 500 tunnellata.Oħloq allokazzjoni ta' pajjiż (l-Arġentina) ta' 200 tunnellata taħt il-kwota tar-rata tariffarja tal-UE 'Laħam tal-buflu mingħajr l-għadam, iffriżat', filwaqt li l-allokazzjoni tal-Arġentina tkopri wkoll il-'frisk u imkessaħ', u tinżamm fir-rata tal-kwota ta' 20 %.Żid 122 790 tunnellata ( erga omnes ) fil-kwota tar-rata tariffarja tal-UE 'qamħ komuni (ta' kwalità medja u baxxa)', filwaqt li tinżamm fir-rata tal-kwota ta' EUR 12/tŻid 890 tunnellata ( erga omnes ) fil-kwota tar-rata tariffarja tal-UE 'xgħir', filwaqt li tinżamm fir-rata tal-kwota ta' EUR 16/tŻid 890 tunnellata ( erga omnes ) fil-kwota tar-rata tariffarja tal-UE 'xgħir tal-maltu', filwaqt li tinżamm fir-rata tal-kwota ta' EUR 8/tŻid 35 914 tunnellata ( erga omnes ) fil-kwota tar-rata tariffarja tal-UE 'qamħirrum', filwaqt li tinżamm fir-rata tal-kwota ta' 0 %L-Unjoni Ewropea u r-Repubblika tal-Arġentina għandhom jinnotifikaw lil xulxin dwar it-tlestija tal-proċeduri interni tagħhom għad-dħul fis-seħħ tal-ftehim. Il-ftehim għandu jidħol fis-seħħ fi żmien 14-il ġurnata wara d-data tal-wasla tal-aħħar notifika.Jiena nkun obbligat lejk jekk tikkonferma li l-Gvern tiegħek jaqbel mal-kontenut ta’ din l-ittra.. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Arġentina.Dejjem tiegħekGħall-Unjoni EwropeaB. Ittra mir-Repubblika tal-Arġentina[…], […]Sinjur,Għandi l-unur ngħarrfek li rċevejt l-ittra ta’ […], li taqra kif ġej:"Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) fir-rigward tal-modifika fl-Iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea, għandi l-unur nipproponi dan li ġej:L-Unjoni Ewropea għandha tinkludi fl-iskeda tagħha, għat-territorju doganali tal-UE 27, il-konċessjonijiet li jinsabu fl-iskeda tal-UE 25 bil-modifiki li ġejjin:Żid 1 500 tunnellata fil-pajjiż allokat (l-Arġentina) il-kwota tar-rata tariffajra tal-UE 'laħam mingħajr l-għadam tal-annimali bovini, frisk jew imkessaħ', filwaqt li tinżamm fir-rata tal-kwota ta' 20 '%. Għall-ewwel erba' snin tal-implimentazzjoni ż-żieda għandha tkun ta' 2 000 tunnellata. Mill-ħames sena ta' implimentazzjoni 'l quddiem iż-żieda għandha tkun ta' 1 500 tunnellata.Oħloq allokazzjoni ta' pajjiż (l-Arġentina) ta' 200 tunnellata taħt il-kwota tar-rata tariffarja tal-UE 'Laħam tal-buflu mingħajr l-għadam, iffriżat', filwaqt li l-allokazzjoni tal-Arġentina tkopri wkoll il-'frisk u imkessaħ', u tinżamm fir-rata tal-kwota ta' 20%.Żid 122 790 tunnellata ( erga omnes ) fil-kwota tar-rata tariffarja tal-UE 'qamħ komuni (ta' kwalità medja u baxxa)', filwaqt li tinżamm fir-rata tal-kwota ta' EUR 12/tŻid 890 tunnellata ( erga omnes ) fil-kwota tar-rata tariffarja tal-UE 'xgħir', filwaqt li tinżamm fir-rata tal-kwota ta' EUR 16/tŻid 890 tunnellata ( erga omnes ) fil-kwota tar-rata tariffarja tal-UE 'xgħir tal-maltu', filwaqt li tinżamm fir-rata tal-kwota ta' EUR 8/tŻid 35,914 tunnellata ( erga omnes ) fil-kwota tar-rata tariffarja tal-UE 'qamħirrum', filwaqt li tinżamm fir-rata tal-kwota ta' 0%L-Unjoni Ewropea u r-Repubblika tal-Arġentina għandhom jinnotifikaw lil xulxin dwar it-tlestija tal-proċeduri interni tagħhom għad-dħul fis-seħħ tal-ftehim. Dan il-Ftehim għandu jidħol fis-seħħ fi żmien 14-il ġurnata wara d-data tal-wasla tal-aħħar notifika.Napprezza jekk tikkonferma li l-Gvern tiegħek jaqbel mal-kontenut ta’ din l-ittra.. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta' Skambju ta' Ittri bejn l-Unjoni Ewropea u r-Repubblika tal-Arġentina."Għandi hawnhekk l-unur li nesprimi l-qbil tal-Gvern tiegħi mal-ittra ta' hawn fuq.F'isem ir-Repubblika tal-Arġentina